ประกาศกรมสรรพสามิต เรื่อง หลักเกณฑ์ วิธีการ และเงื่อนไขให้ผู้ประกอบอุตสาหกรรมยื่นแบบรายการภาษีพร้อมกับชำระภาษีภายในวันที่สิบห้าของเดือนถัดจากเดือนที่นำสินค้าออกจากโรงอุตสาหกรรมหรือคลังสินค้าทัณฑ์บนโดยมีหลักประกัน
ประกาศกรมสรรพสามิต
ประกาศกรมสรรพสามิต
เรื่อง หลักเกณฑ์ วิธีการ
และเงื่อนไขให้ผู้ประกอบอุตสาหกรรม
ยื่นแบบรายการภาษีพร้อมกับชำระภาษีภายในวันที่สิบห้า
ของเดือนถัดจากเดือนที่นำสินค้าออกจากโรงอุตสาหกรรม
หรือคลังสินค้าทัณฑ์บนโดยมีหลักประกัน
 

อาศัยอำนาจตามความในมาตรา
๕๒ วรรคสอง แห่งพระราชบัญญัติภาษีสรรพสามิต พ.ศ. ๒๕๒๗
อธิบดีกรมสรรพสามิตกำหนดหลักเกณฑ์ วิธีการ
และเงื่อนไขให้ผู้ประกอบอุตสาหกรรมยื่นแบบรายการภาษีพร้อมกับชำระภาษีภายในวันที่สิบห้าของเดือนถัดจากเดือนที่นำสินค้าออกจากโรงอุตสาหกรรมหรือคลังสินค้าทัณฑ์บนโดยมีหลักประกันไว้
ดังต่อไปนี้

ข้อ ๑ ให้ยกเลิกประกาศกรมสรรพสามิต เรื่อง หลักเกณฑ์ วิธีการ
และเงื่อนไขให้ผู้ประกอบอุตสาหกรรมยื่นแบบรายการภาษีพร้อมกับชำระภาษีภายในวันที่สิบห้าของเดือนถัดจากเดือนที่นำสินค้าออกจากโรงอุตสาหกรรมหรือคลังสินค้าทัณฑ์บนโดยมีหลักประกัน
ลงวันที่ ๒๕ พฤษภาคม พ.ศ. ๒๕๓๘

ข้อ ๒
ผู้ประกอบอุตสาหกรรมรายใดประสงค์จะยื่นแบบรายการภาษีพร้อมกับชำระภาษีภายในวันที่สิบห้าของเดือนถัดจากเดือนที่นำสินค้าออกจากโรงงานอุตสาหกรรมหรือคลังสินค้าทัณฑ์บนโดยมีหลักประกันให้ปฏิบัติ
ดังนี้
(๑)
ยื่นคำขอต่ออธิบดีหรือสรรพสามิตพื้นที่ที่โรงงานอุตสาหกรรมหรือคลังสินค้าทัณฑ์บนตั้งอยู่
ตามแบบ ภษ. ๐๑-๑๕ ท้ายประกาศนี้
(๒)
วางหลักประกันเป็นเงินสด พันธบัตรรัฐบาล พันธบัตรขององค์การรัฐบาล
หนังสือค้ำประกันของธนาคาร
โฉนดที่ดินหรือวางหลักทรัพย์หรือหลักประกันอื่นที่อธิบดีเห็นชอบเป็นประกันค่าภาษีสำหรับสินค้าที่จะนำออกจากโรงอุตสาหกรรมหรือคลังสินค้าทัณฑ์บนล่วงหน้า
๑ เดือน
การกำหนดวงเงินประกันค่าภาษีตาม
(๒) ให้คิดเฉลี่ยจากยอดค่าภาษีในระยะ ๖ เดือนที่ล่วงมาแล้ว และให้มีกำหนดระยะเวลา
๑ ปี นับแต่วันอนุมัติ
ในกรณีที่ยังไม่เคยมีการนำสินค้าออกจากโรงอุตสาหกรรมหรือคลังสินค้าทัณฑ์บน
ให้เจ้าพนักงานสรรพสามิตกำหนดวงเงินประกันค่าภาษีได้ตามเหมาะสมและเมื่อได้มีการนำสินค้าออกจากโรงงานอุตสาหกรรมหรือคลังสินค้าทัณฑ์บนครบ
๖ เดือนแล้ว ให้กำหนดวงเงินประกันใหม่โดยใช้หลักเกณฑ์ตามวรรคสอง

ข้อ ๓ ให้ผู้อำนวยการสำนักบริหารการจัดเก็บภาษี
ผู้อำนวยการสำนักมาตรฐานภาษีและสรรพสามิตพื้นที่ที่โรงอุตสาหกรรมหรือคลังสินค้าทัณฑ์บนตั้งอยู่
มีอำนาจอนุมัติให้ผู้ประกอบอุตสาหกรรมยื่นแบบรายการภาษี
และชำระภาษีภายในวันที่สิบห้าของเดือนถัดจากเดือนที่นำสินค้าออกจากโรงอุตสาหกรรมหรือคลังสินค้าทัณฑ์บนและเมื่ออนุมัติแล้วให้สำเนาเรื่องส่งให้กรมสรรพสามิตทราบ

ข้อ ๔
อธิบดีมีอำนาจสั่งเปลี่ยนแปลงวงเงินประกันค่าภาษีได้ตามที่เห็นสมควร

ข้อ ๕
ให้ผู้ประกอบการอุตสาหกรรมยื่นแบบรายการภาษีพร้อมกับชำระภาษีตามแบบ ภษ.
๐๑-๑๒

ข้อ ๖
ผู้ประกอบอุตสาหกรรมรายใดนอกจากผู้ประกอบอุตสาหกรรมเครื่องปรับอากาศซึ่งได้รับอนุมัติให้ยื่นแบบรายการภาษีและชำระภาษีภายในวันที่สิบห้าของเดือนถัดจากเดือนที่นำสินค้าออกจากโรงอุตสาหกรรมหรือคลังสินค้าทัณฑ์บนอยู่แล้ว
ก่อนวันที่ประกาศนี้มีผลใช้บังคับ
ให้ถือว่าได้รับอนุมัติให้ยื่นแบบรายการภาษีและชำระภาษีภายในวันที่สิบห้าของเดือนถัดจากเดือนที่นำสินค้าออกจากโรงอุตสาหกรรมหรือคลังสินค้าทัณฑ์บนต่อไป

ข้อ ๗[๑] ประกาศนี้ให้ใช้บังคับตั้งแต่วันที่ ๑
ธันวาคม พ.ศ. ๒๕๔๗ เป็นต้นไป


ประกาศ
ณ วันที่ ๒๔ พฤศจิกายน พ.ศ. ๒๕๔๗
อุทิศ ธรรมวาทิน
อธิบดีกรมสรรพสามิต



กรมสรรพสามิต
กระทรวงการคลัง
คำขอชำระภาษีภายในวันที่
15 ของเดือนถัดจากเดือนที่นำสินค้า
ออกจากโรงอุตสาหกรรมหรือคลังสินค้าทัณฑ์บน
ตามมาตรา
52 แห่งพระราชบัญญัติภาษีสรรพสามิต พ.ศ. 2527
  
[ดูข้อมูลจากภาพกฎหมาย]


































ศุภชัย/พิมพ์
๑๓
มิถุนายน ๒๕๔๘
พุทธพัท/สุนันทา/ตรวจ
๒๙
มิถุนายน ๒๕๔๘
A+B


[๑] รก.๒๕๔๗/๑๑๗ง/๑๖/๓๐ ธันวาคม
๒๕๔๗